Qaldı (Aşıq Alı)
Canım cida düşdü, gedir vətəndən,
Məkanım, məskənim, virana qaldı.
Sanki ayrılıbdı güldən, çəməndən,
Bülbülün əlacı fəğana qaldı.

Yeni gül əkmişdim, mən baxtı qara,
Bulunmaz dərdimə kim eylər çara,
Xoryat əhli dəydi heyvaya, nara,
Sinəmdə dağların nişana qaldı.

Alı, aşiq olmuş, bir əhli-dilə,
Təbibim Mövladı, dərdimi bilə,
Bir tərəhhüm eylə, sən də aqilə,
Çünki, səndən getdi, divana qaldı.

Qoşmalar